
Essekamu alejkumu.


Imam pitanje vezano za puštanje i lakiranje noktiju u periodu hajza. Da li je dozvoljeno? Allah vas nagradio.


* 
* 
* 
* 
* 
* 
* 

 
PUŠTANJE I LAKIRANJE NOKTIJU U PERIODU HAJZA

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Nema smetnje da se lakiraju nokti u toku hajza kao i mimo hajza u nekim posebnim prilikama, ako će se nositi sve dok ne bude potrebe za uzimanjem (ili obnavljanjem) abdesta, pri čemu je potrebno skinuti lak. Jer ***[abdest](https://pitajucene.com/search/Abdest/questions/ "Pretraži pitanja o abdestu")*** preko lakiranih noktiju nije ispravan.


A što se tiče puštanja noktiju, odredio ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, da se nokti režu najmanje jedanput u period 40 dana. Kao što je došlo u hadisu kojeg bilježi Muslim u svom Sahihu. Što znači da nema smetnje da se nokti puste da rastu 40 dana, svejedno u hajzu i mimo hajza. A neobrezivanje noktiju preko 40 dana po nekim učenjacima je ***[mekruh](https://pitajucene.com/search/mekruh/questions/ "Pretraži pitanja o mekruhu")***, po drugima ***[haram](https://pitajucene.com/search/haram/questions/ "Pretraži pitanja o haramu")*** a po trećima suprotno sunnetu, kao što navodi Ševakani u Nejlul-evtar.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


